ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL



H O T Ă R Â R E
- privind aprobarea noii durate de implementare și a cheltuielilor estimate aferente finalizării proiectului cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, finanțat în cadrul Programului Operațional Regional 2014-2020


Având în vedere: 
- Referatul de aprobare înregistrat sub nr.20678/8.11.2023, prin care primarul oraşului propune aprobarea noii durate de implementare și a cheltuielilor estimate aferente finalizării proiectului cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, finanțat în cadrul Programului Operațional Regional 2014-2020 ; 
- Rapoartele de specialitate întocmite de compartimentele de resort, înregistrate sub nr.20680/8.11.2023  și nr.20681/8.11.2023; 
- prevederile Contractului de finanțare nr. 6.847/13.04.2021 încheiat între Ministerul Dezvoltării, Lucrărilor Publice și Administrației, în calitate de Autoritate de Management pentru Programul Operațional Regional 2014-2020, Organismul Intermediar Agenția pentru Dezvoltare Regională Sud Muntenia și UAT Orașul Boldești-Scăeni;
- instrucțiunea nr.207/31.10.2023 emisă de AM POR 2014-2020;
- prevederile art.3 lit. j) şi art.17 din Ordonanța de Urgență a Guvernului nr. 36/2023;
- adresa ADR Sud Muntenia nr. 17.894/06.11.2023 înregistrată la UAT Oraș Boldești-Scăeni cu nr.20.568/07.11.2023;
- avizul secretarului general al oraşului Boldeşti-Scăeni, înregistrat sub nr. 20691/8.11.2023;
- avizul comisiilor de specialitate nr.1 și nr.2 - Comisia pentru dezvoltarea economico-socială şi de mediu, cooperarea interinstituţională pe plan intern şi extern, respectiv Comisia pentru administrarea domeniului public şi privat, gestionarea serviciilor de interes local;
În temeiul prevederilor art. 129, alin. (2), lit. b), e) și ale art. 139 din Ordonanța de Urgență a Guvernului nr. 57/2019 privind Codul Administrativ, 

Consiliul Local al oraşului Boldeşti-Scăeni, întrunit în şedinţa publică extraordinară de îndată astăzi 8.11.2023, adoptă prezenta hotărâre:

Art.1. Se aprobă implementarea activităților proiectului cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2024.
	Art.2. Se aprobă susținerea de la bugetul local după data de 31 decembrie 2023 a tuturor cheltuielilor necesare pentru implementarea și operationalizarea proiectului in scopul finalizării integrale a acestuia.
	Art.3. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local  şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

